stanford-oval/wikipedia huggingface dataset:
Liz Carmouche
Vapaaottelu > UFC > Siirtyminen kärpässarjaan

Carmouche siirtyi painoluokkaa alemmaksi, kun UFC päätti tuoda naisille uuden painoluokan. Hän kohtasi joulukuussa Alexis Davisin, joka otteli myös ensimmäistä kertaa uudessa painoluokassa. Carmouche hävisi kamppailun hajaäänin (28-29, 29-28, 28-29).
2018 Carmouche kohtasi Jennifer Maian heinäkuussa UFC Fight Night: dos Santos vs. Ivanov -tapahtumassa. Hän voitti kamppailun tuomariäänin (30-27, 30-27, 29-28).
2019 Carmouche otteli ensimmäisen kerran Yhdysvaltojen ulkopuolella sitten 2010, kun hän kohtasi Lucie Pudilován Tšekissä. UFC Fight Night: Błachowicz vs. Santos -tapahtumassa käyty kamppailu päättyi Carmouchen voittoon tuomariäänin (30-27, 29-28, 29-28).
6. joulukuuta 2019 UFC ilmoitti vapauttaneensa Carmouchen sopimuksestaan.
Muuta

Carmouche on pelattavana hahmona vapaaottelupeleissä EA Sports UFC (2014) ja EA Sports UFC 2 (2016).
Kunniakierros

Kunniakierros voi tarkoittaa seuraavia:
Kunniakierros, Juvan Pallo -pesäpalloseuraa käsittelevä dokumenttielokuva vuodelta 2019
Kunniakierros, Aku Ankan satasivuiset -sarjaan kuuluva sarjakuvakirja vuodelta 2007.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kunniakierros”, voi hakea sivunnimihaulla, laajalla sivunnimihaulla tai tekstihaulla.
Luonnonsatama

Satelliittikuva laguunin muodostamasta luonnonsatamasta Pearl Harborissa, joka on Yhdysvaltain Tyynenmeren laivaston päätukikohta.
Luonnonsatama on maanmuodostuma, joka suojaa laivan tai veneen ankkurointiin sopivan vesistöalueen osan esimerkiksi myrskyltä, voimakkaalta aallokolta tai kovan tuulen vaikutukselta. Termiä käytetään myös pienveneiden yölliseen rantautumiseen soveltuvista suojaisista rakentamattomista satamista. Luonnonsatamilla on ollut pitkään strateginen merkitys laivaston tukikohtina sekä taloudellinen merkitys kaupankäynnille, kalastukselle ja matkailulle.
Piirteet

Luonnonsatamia on kuusi eri tyyppiä:
suojaisa lahti
saaren suojanpuoli
saaren ja mantereen välille muodostuneen kannaksen suojaama vesialue
riutan tai särkän suojanpuoli
riittävän suojaisa avoimen lahden poukama
joen ylävirta, yleensä alajuoksun alue lähellä merta tai suurempaa vesistöä
Luonnonsatamissa esiintyy erilaisia variaatioita ja yhteismuodostelmia näistä päätyypeistä.
Esimerkkejä

Suurille aluksille ja runsaalle meriliikenteelle soveltuvat luonnonsatamat eivät ole kovin yleisiä, ja sen vuoksi ne ovatkin näiden ominaisuuksiensa vuoksi tunnettuja. Osa maailman suurkaupungeista ja keskuksista on syntynyt juuri suurten ja hyvien luonnonsatamien ympärille. Esimerkkejä näistä ovat muun muassa New Yorkin satama Yhdysvalloissa, Sydneyn satama Australiassa ja Kingstonin satama Jamaikalla. Port Moresbyn satama Papua-Uudessa-Guineassa on esimerkki suuren riutan muodostamasta luonnonsatamasta. Laguunin muodostama Pearl Harborin satama Havaijilla toimii Yhdysvaltain laivaston tukikohtana.
Historiassa ihmisten rakentamien satamien puuttuessa luonnonsatamilla oli erittäin suuri merkitys varhaisille merenkävijäkulttuureille. Antiikin ajan Kreikassa monien kaupunkivaltioiden satamat olivat juuri luonnonsatamia, jotka olivat usein syntyneet rannikon eroosion seurauksena. Parhaiten tunnettuja luonnonsatamia tuolta ajalta ovat Pireuksen satamat Kantharos, Zea ja Munikhia. Eräinä esimerkkeinä mainittakoon myös Chíoksen kaakkoisrannalla sijaitseva kahden kukkulan suojaama Emporeiós ja Toronessa sijainnut "Tyyni satama". Istanbulissa sijaitseva lahti Kultainen sarvi on toiminut aikanaan tukikohtana ja suojasatamana sekä Rooman että Bysantin ja edelleen Osmanien valtakunnan ja lopulta Turkin laivastolle ja kauppalaivastolle.
Panoramakuva Su'ao-lahden satamasta Taiwanissa. Luonnonsataman tarjoamaa suojaa on paranneltu lisäämällä aallonmurtajia.
Kotikylän poika

| Kotikylän poika Esko Rahkonen |
| --- | --- | --- |

Studioalbumin tiedot
 Julkaistu: 1989
 Formaatti: LP
 Tyylilaji: iskelmä
 Kesto: 34.04
 Levy-yhtiö: Tatsia
Esko Rahkosen muut julkaisut
| Esko Rahkonen 1988 | Kotikylän poika 1989 | Kerro kultainen kuu 1993 |
Kotikylän poika on suomalaisen Esko Rahkosen studioalbumi vuodelta 1989.
Kappaleet

Etelään – lämpimään
Kotikylän poika
Matkalla jonnekin
Onnen maa
Mantshurian kummut
Yö kerran unhoa annoit valssi
Tule lähemmäksi rakkahin
Äidin syntymäpäivä
Maantie on kulkijalle avoin
Et ehkä mua muista
Muistoja Karpaateilta valssi
Minne kuljet merimies
US Pro Vercelli Calcio

Unione Sportiva Pro Vercelli Calcio on jalkapalloseura Vercellin kaupungista Piemonten alueelta  Italiasta. Se oli 1900-luvun alkuvuosikymmenien menestyksekkäimpiä italialaisseuroja voittaen seitsemän Italian mestaruutta vuosina 1908–1922. Kaudella 2021–2022 seura pelaa Italian kolmanneksi korkeimmalla sarjatasolla, Serie C:ssä.
Società Ginnastica Pro Vercelli perustettiin vuonna 1892. Seuran lajivalikoimaan kuuluivat aluksi miekkailu, voimistelu ja yleisurheilu. Jalkapallotoiminta käynnistyi 1903 ja seura nousi korkeimmalle sarjatasolle 1907. Heti seuraavana vuonna Pro Vercelli voitti ensimmäisen Italian mestaruutensa. Ulkomaalaispelaajia käyttäneet seurat suljettiin sarjasta, ja Pro Vercelli voitti mestaruuden pisteen erolla US Milaneseen. Vuonna 1909 seura voitti kaksiosaisessa välierässä Genoan ja loppuottelussa Milanesen. Vuonna 1910 Pro Vercelli peluutti loppuottelussa Interiä vastaan juniorijoukkuettaan häviten lähteestä riippuen joko 3–9, 3–10 tai 3–11.
Pro Vercelli voitti kolmannen mestaruutensa 1911 kukistettuaan kaksiosaisessa loppuottelussa Vicenzan yhteismaalein 5–1. Vuonna 1912 seura murskasi finaaleissa Venezian 6–0 ja 7–0 sekä 1913 yksiosaisessa loppuottelussa Lazion 6–0. Sodan jälkeen Pro Vercelli voitti mestaruuden jälleen 1921 kukistettuaan loppuottelussa Pisan 2–1. Seuraavana vuonna se voitti CCI-liiton mestaruuden kukistettuaan loppuotteluissa Fortitudon 3–0 ja 5–2.
Nykymuotoisen Serie A:n ensimmäisellä kaudella, 1929–1930, Pro Vercelli sijoittui yhdeksänneksi ja kaudella 1933–1934 seitsemänneksi. Seura kuitenkin putosi 1935 Serie B:hen ja 1941 edelleen Serie C:hen. Se palasi Serie B:hen 1945, mutta putosi jälleen 1948 ja palasi toiseksi korkeimmalle sarjatasolle vasta kaudeksi 2012–2013.
Kristian Brenden

Kristian Brenden (s. 12. kesäkuuta 1976) on norjalainen entinen mäkihyppääjä.
Brenden pääsi edustamaan Norjaa Naganon talviolympialaisissa vuonna 1998. Hän hyppäsi yhdessä Lasse Ottesenin, Henning Stensrudin ja Roar Ljökelsöyn kanssa joukkuemäen kilpailussa, jossa Norja sijoittui neljänneksi. Henkilökohtaisissa kilpailuissa Brenden oli normaalimäen kahdeksas ja suurmäen 13.
Seuraavana vuonna järjestettiin hiihdon maailmanmestaruuskilpailut Itävallan Ramsaussa. Siellä Norja sijoittui vasta joukkuemäen kuudenneksi joukkueella, jossa hyppäsivät Brendenin lisäksi; Ljökelsöy, Tommy Ingebrigtsen ja Morten Aagheim. Brenden sijoittui normaalimäessä neljänneksitoista ja suurmäessä seitsemänneksitoista. Vuoden 1998 lentomäen maailmanmestaruuskilpailuissa Saksan Obertsdorfissa, hän sijoittui seitsemänneksi.
Hän voitti urallaan kaksi maailmancupin osakilpailua, ensimmäisen Norjan Lillehammerissa 1996 ja toisen Puolan Zakopanessa 1998. Lisäksi hän saavutti yhteensä kahdeksan palkintokorokepaikkaa. Brenden oli maailmancup-kauden 1996-1997 loppupisteissä paras norjalainen, sijalla seitsemän. Aiemmin samalla kaudella järjestettiin historian ensimmäinen Nordic Tournament, jossa hän tuli toiseksi Kazuyoshi Funakin jälkeen.
Kristian Elster

Kristian Elster tarkoittaa kahta norjalaista kirjailijaa:
Kristian Elster (vanhempi) (1841–1881)
Kristian Elster (nuorempi) (1881–1947)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kristian Elster”, voi hakea sivunnimihaulla, laajalla sivunnimihaulla tai tekstihaulla.
Kristian Cavander

Kristian Cavander (8. lokakuuta 1730 Karuna – 28. helmikuuta 1812 Turku) oli suomalainen Turun akatemian teologian professori ja rehtori.
Cavanderin vanhemmat olivat Karunan Sandön rusthollari Johan Mattsson Cavander (k. 1753) ja Katarina Jakobsdotter Holmberg. Hän pääsi ylioppilaaksi Turussa 1747. Cavander valmistui filosofian maisteriksi Turun akatemiasta 1754 ja hänet vihittiin papiksi Turun hiippakunnassa 1757. Hän sai Uppsalan yliopiston teologian kunniatohtorin arvon vuonna 1800.
Cavander oli Turun akatemian teologian dosenttina vuodesta 1756, Turun akatemian ensimmäisen teologian professorin palkkapitäjänä olleen Kaarinan sijaiskirkkoherrana vuodesta 1757 ja Vaasan triviaalikoulun rehtorina vuodesta 1766. Hänestä tuli Turun akatemian neljäs ylimääräinen teologian professori 1780, kolmas teologian professori 1783, toinen teologian professori 1783 sekä ensimmäinen teologian professori 1789. Cavander vapautettiin professorin virkaan liittyneestä luennointivelvollisuudesta vuonna 1803. Cavander oli myös palkkapitäjänsä Turun suomalaisen seurakunnan kirkkoherrana vuodesta 1781, Turun tuomiokapitulin jäsenenä 1781–1789 sekä Turun ruotsalaisen seurakunnan ja Kaarinan kirkkoherrana ja tuomiorovastina vuodesta 1789. Hän toimi Turun akatemian rehtorina 1793–1794 ja oli synodaaliväitöksen vt. varapreeseksenä pappeinkokouksessa Turussa vuonna 1791.
Cavander oli naimisissa 1758–1786 Renata Forsténin (k. 1786) kanssa.
Štšadritskoje

| Štšadritskoje Щадрицкое |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Palkinon piiri
Koordinaatit:  57°28′38″N, 28°08′32″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Struglitsan valuma-alue
Laskuoja:  oja Belaja Strugaan
Järvinumero:  01030000211102000027130
Mittaustietoja
Pituus:  1,1 km 
Leveys:  0,78 km 
Pinta-ala:  70 ha  
 fiŠtšadritskoje 
Štšadritskoje (ven. Щадрицкое ) tai Šadritskoje (Шадрицкое ) on järvi Luoteis-Venäjällä Pihkovan alueen Palkinon piirissä.
Maantietoa

Järvi on 1,1 kilometriä pitkä, 0,78 kilometriä leveä ja sen pinta-ala on noin 70 hehtaaria. Se muodostaa pienen järviryhmän sitä isomman Belaja Strugan ja muiden järvien kanssa. Järvi on saareton ja sen kaakkoiskulmassa sijaitsee Steržnin (Стержни) kylä, joka viljelee järven ympärillä olevia peltomaita. Järveen laskee kuivatusojia ympäröiviltä pelloilta.
Luontoarvoja

Järviryhmän järvet jakavat samanlaisen metsämaiden lähiympäristön, mutta tällä järvellä peltomaat ulottuvat kaikille rannoille asti. Ilmakuvissa näkyy rannoilla hyllyviä hetteikköjä.
Vesistösuhteita

Štšadritskoje sijaitsee Belaja Strugan laskuojan Struglitsan valuma-alueella. Struglitsa on Velikajan sivujoki ja kuuluu siten Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Štšadritskojeen laskuoja laskee suoraan Belaja Strugan eteläpään lahteen.
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen järven koordinaatteja.
Tuulikki Uskali

Tellervo Tuulikki Uskali, työskenteli vuosina 1940–1943 nimellä Tuulikki Seppälä (26. maaliskuuta 1921 – 20. marraskuuta 1999) oli suomalainen elokuva-alan kampaaja, naamioija ja avustajaroolien esittäjä.
Tuulikki Uskali toimi kampaajana 1940–1955 yli kuudessakymmenessä Suomen Filmiteollisuuden elokuvassa, joista vaativimpia olivat Ballaadi (1944), En ole kreivitär (1945) ja Tanssi yli hautojen (1950). Hän oli naamioitsijana elokuvassa Nuoruus sumussa (1946) ja avustajarooleissa elokuvissa Kultamitalivaimo (1947) ja Katupeilin takana (1949).
Tuulikki Uskali on haudattu Malmin hautausmaalle.
Kvarnböle

Kvarnböle on rekisterikylä Kemiönsaaren kunnassa. Kylä sijaitsee kunnan itäosassa Torsbölebäcken-puron varrella Torsbölen ja Pedersån kylien välissä. Rekisterikylä muodostuu Kvarnbölen maatilasta ja sen maista.
Varhaisin maininta Kvarnbölestä on vuodelta 1550. Qvarnböle on ollut Fröjdbölen säterikartanon omistama rälssitila, joka on siirtynyt viimeistään vuonna 1618 läheisen Sjölaxin kartanon omistukseen. Qvarnböle on pantattu 1600-luvun lopulla ja päätynyt sitä kautta maaherra Lorentz Creutzin omaisuudeksi.
Aiheesta muualla

Törnqvist, Harry: Våra byar : Pederså, Thorsböle, Kvarnböle och Linnarnäs (2003)
Käsiase

Käsiaseita.
Käsiase on yhden ihmisen kannettavaksi ja käsiteltäväksi soveltuva tuliase, jota käytetään yksi- tai kaksikätisesti. Käsiaseen tukena (lavettina) on ihmisen oma keho.  Jos aseen kuljettamiseen tai käyttämiseen tarvitaan kaksi tai useampia ihmisiä, kyseessä on ryhmäase.
Käsiaseet jaetaan käsituliaseisiin ja kylmiin käsiaseisiin. Lyhyitä käsituliaseita ovat kaikki pistoolit ja lyhyitä kylmiä käsiaseita esimerkiksi tikarit ja pistimet. Pitkiä käsituliaseita ovat muun muassa kiväärit, haulikot, karabiinit, rynnäkkökiväärit ja pitkiä kylmiä käsiaseita esimerkiksi keihäät ja pertuskat.
Ryhmäaseita ovat muun muassa raskaat konekiväärit, panssarintorjuntatykit ja kenttäkanuunat sekä muurinmurtajat.
V.V.V.

V.V.V. (oik. Marko Antero Viitasaari) on Maj Karma -yhtyeessä vuosina 1992–2004 soittanut basisti. Ennen Maj Karmaa V.V.V. soitti muun muassa kitaraa Sobibor-nimisessä thrash metal -yhtyeessä.
Ulkokartano

Ulkokartano tarkoittaa säterin rälssiin kuuluvaa karjataloa. Jokaisessa säterissä sai olla yksi samasta vapaudesta nauttiva ulkokartano. Sillä oli samat vapaudet kuin säterillä.
Karjasuoja saattoi sijaita samassa pihapiirissä kuin asumakartano, mutta se saattoi sijaita myös kauempana.
Esimerkiksi Kärkelän kartano Karjalohjalla oli Fiskarsin ruukin ulkokartano sen jälkeen kun kuparinsulatus päättyi Kärkelässä vuonna 1882.
Yleisurheilun maailmanmestaruuskilpailut 1999

| Yleisurheilun maailmanmestaruuskilpailut 1999 |
| --- | --- |
 
Sijainti:  Sevilla  Espanja
Kilpailupaikka:  Estadio Olímpico de la Cartuja
Osallistujamaita:  201
Kilpailulajeja:  46
Avajaiset:  20. elokuuta
Päättäjäiset:  29. elokuuta
 ← 1997 2001 → 
Vuoden 1999 yleisurheilun maailmanmestaruuskilpailut pidettiin Sevillassa, Espanjassa 20. – 29. elokuuta 1999. Kisoissa oli 1821 urheilijaa 201 maasta.
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 100 m |  Marion Jones | 10,70 CR |  Inger Miller | 10,79 |  Ekateríni Thánu | 10,84 |
| 200 m |  Inger Miller | 21,77 |  Beverly McDonald | 22,22 |  Merlene Frazer   Andrea Philipp | 22,26 |
| 400 m |  Cathy Freeman | 49,67 |  Anja Rücker | 49,74 |  Lorraine Graham-Fenton | 49,92 |
| 800 m |  Ludmila Formanová | 1.56,68 |  Maria Mutola | 1.56,72 |  Svetlana Masterkova | 1.56,93 |
| 1 500 m |  Svetlana Masterkova | 3.59,53 |  Regina Jacobs | 4.00,35 |  Kutre Dulecha | 4.00,96 |
| 5 000 m |  Gabriela Szabo | 14.41,82 CR |  Zahra Ouaziz | 14.43,15 |  Ayelech Worku | 14.44,22 |
| 10 000 m |  Gete Wami | 30.24,56 CR |  Paula Radcliffe | 30.27,13 NR |  Tegla Loroupe | 30.32,03 NR |
| Maraton |  Jong Song-Ok | 2.26.59 NR |  Ari Ichihashi | 2.27.02 |  Lidia Simon | 2.27.41 |
| 100 m aj. |  Gail Devers | 12,37 |  Glory Alozie | 12,44 AR |  Ludmila Engquist | 12,47 NR |
| 400 m aj. |  Daimí Pernía | 52,89 |  Nezha Bidouane | 52,90 AR |  Deon Hemmings | 53,16 |
| 20 km kävely |  Liu Hongyu | 1.30.50 |  Wang Yan | 1.30.52 |  Kerry Saxby-Junna | 1.31.18 |
| 4 × 100 m |  Bahama Savatheda Fynes Chandra Sturrup Pauline Davis-Thompson Debbie Ferguson | 41,92 |  Ranska Patricia Girard Muriel Hurtis Katia Benth Christine Arron | 42,06 NR |  Jamaika Aleen Bailey Merlene Frazer Beverly McDonald Peta-Gaye Dowdie | 42,15 |
| 4 × 400 m |  Venäjä Tatjana Tšebykina Svetlana Gontšarenko Olga Kotljarova Natalja Nazarova | 3.21,98 |  Yhdysvallat Suziann Reid Maicel Malone-Wallace Michelle Collins Jearl Miles-Clark | 3.22,09 |  Saksa Anke Feller Uta Rohländer Anja Rücker Grit Breuer | 3.22,43 |
| Korkeushyppy |  Inha Babakova | 199 |  Jelena Jelesina | 199 |  Svetlana Lapina | 199 |
| Seiväshyppy |  Stacy Dragila | 460 WR |  Anžela Balahonova | 455 AR |  Tatiana Grigorieva | 445 |
| Pituushyppy |  Niurka Montalvo | 706 NR |  Fiona May | 694 |  Marion Jones | 683 |
| Kolmiloikka |  Paraskeví Tsiamíta | 14,88 |  Yamilé Aldama | 14,61 |  Olga Vasdéki | 14,61 |
| Kuulantyöntö |  Astrid Kumbernuss | 19,85 |  Nadine Kleinert | 19,61 |  Svetlana Kriveljova | 19,43 |
| Kiekonheitto |  Franka Dietzsch | 68,14 |  Anastasía Kelesídu | 66,05 |  Nicoleta Grasu | 65,35 |
| Moukarinheitto |  Mihaela Melinte | 75,20 |  Olga Kuzenkova | 72,56 |  Lisa Misipeka | 66,06 |
| Keihäänheitto |  Miréla Tzelíli | 67,09 |  Tatjana Šikolenko | 66,37 |  Trine Hattestad | 66,06 |
| Seitsenottelu |  Eunice Barber | 6861 |  Denise Lewis | 6724 |  Ghada Shouaa | 6500 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 10 | 3 | 4 | 17 |
| 2 |  Venäjä | 5 | 4 | 3 | 12 |
| 3 |  Saksa | 4 | 4 | 4 | 12 |
| 4 |  Kreikka | 2 | 2 | 2 | 6 |
| 5 |  Marokko | 2 | 2 | 1 | 5 |
| 6 |  Italia | 2 | 2 | 0 | 4 |
| 6 |  Kuuba | 2 | 2 | 0 | 4 |
| 8 |  Espanja | 2 | 1 | 1 | 4 |
| 9 |  Etiopia | 2 | 0 | 3 | 5 |
| 10 |  Romania | 2 | 0 | 2 | 4 |
| 11 |  Tšekki | 2 | 0 | 1 | 3 |
| 12 |  Yhdistynyt kuningaskunta | 1 | 4 | 2 | 7 |
| 13 |  Kenia | 1 | 4 | 1 | 6 |
| 14 |  Ranska | 1 | 2 | 0 | 3 |
| 15 |  Australia | 1 | 1 | 2 | 4 |
| 15 |  Ukraina | 1 | 1 | 2 | 4 |
| 17 |  Kiina | 1 | 1 | 0 | 2 |
| 18 |  Bahama | 1 | 0 | 0 | 1 |
| 18 |  Pohjois-Korea | 1 | 0 | 0 | 1 |
| 18 |  Puola | 1 | 0 | 0 | 1 |
| 18 |  Suomi | 1 | 0 | 0 | 1 |
| 18 |  Tanska | 1 | 0 | 0 | 1 |
| 23 |  Jamaika | 0 | 2 | 4 | 6 |
| 24 |  Brasilia | 0 | 2 | 1 | 3 |
| 25 |  Kanada | 0 | 2 | 0 | 2 |
| 26 |  Etelä-Afrikka | 0 | 1 | 1 | 2 |
| 26 |  Japani | 0 | 1 | 1 | 2 |
| 26 |  Nigeria | 0 | 1 | 1 | 2 |
| 29 |  Bulgaria | 0 | 1 | 0 | 1 |
| 29 |  Ecuador | 0 | 1 | 0 | 1 |
| 29 |  Mosambik | 0 | 1 | 0 | 1 |
| 29 |  Unkari | 0 | 1 | 0 | 1 |
| 33 |  Meksiko | 0 | 0 | 2 | 2 |
| 34 |  Algeria | 0 | 0 | 1 | 1 |
| 34 |  Amerikan Samoa | 0 | 0 | 1 | 1 |
| 34 |  Belgia | 0 | 0 | 1 | 1 |
| 34 |  Israel | 0 | 0 | 1 | 1 |
| 34 |  Norja | 0 | 0 | 1 | 1 |
| 34 |  Ruotsi | 0 | 0 | 1 | 1 |
| 34 |  Slovenia | 0 | 0 | 1 | 1 |
| 34 |  Sveitsi | 0 | 0 | 1 | 1 |
| 34 |  Syyria | 0 | 0 | 1 | 1 |
Aiheesta muualla

YLE Elävä arkisto: Yleisurheilun MM-kisat Sevillassa 1999
Ulkokyläpalsta

Ulkokyläpalsta on historiallinen nimitys, joka tarkoitti kylän ulkopuolella sijaitsevaa talon valtausta. Talon maa-alueet muodostuivat entisaikaan sarkapelloista, ulkopelloista (sarkajaon ulkopuolinen kylän yhteiseen metsään raivattu pelto) ja ulkokyläpalstoista. Ulkokyläpalsta ei ollut sijaintikylänsä eikä omistajakylänsä taloille sarkajaon jakoperusteen mukainen tilus, vaan se kuului omistajataloonsa jaettujen tilusten lisänä olevana sivuetuna eli adpertinensinä.
Kunniakierros (elokuva)

| Kunniakierros |
| --- | --- |
 Elokuvan juliste.
Ohjaaja:  Lotta-Kaisa Riistakoski
Käsikirjoittaja:  Lotta-Kaisa Riistakoski
Tuottaja:  Markku Tuurna
Kuvaaja:  Jarkko T. Laine
Leikkaaja:  Tuuli Kuittinen
Valmistustiedot
Valmistusmaa:  Suomi
Tuotantoyhtiö:  Filmimaa
Ensi-ilta:  2019
Kesto:  37 minuuttia
Alkuperäiskieli:  suomi
Aiheesta muualla
IMDb 
Infobox OKNimi-testi OK: 
Kunniakierros on Lotta-Kaisa Riistakosken ohjaama ja käsikirjoittama dokumentti- ja lyhytelokuva vuodelta 2019.
Elokuva on urheiludokumentti, joka käsittelee vuonna 1950-perustetun Juvan Pallo -pesäpalloseuran historiaa sekä sen pelaajien sekaantumista pesäpallon sopupeliskandaaliin.
Aiheesta muualla

Kunniakierros Internet Movie Databasessa (englanniksi)
V.Smile

| VTech V> Smile |
| --- | --- |

 Ranskalainen ensimmäisen sukupolven V.Smile (malli 6122)
 Toisen sukupolven V.Smile (malli 752)
Valmistaja:  VTech
Tuotesarja:  V.Smile
Sukupolvi:  Kuudes sukupolvi
Julkaisu:  WW 4. elokuuta 2004
Valmistus lopetettu:  2010
Muisti:  Flash-muisti pelimoduulissa
Ohjain:  V.Smile-ohjain, näppäimistö/hiiri, piirtopöytä ja tanssiohjain
Edeltäjä:  VTech Socrates
Seuraaja:  V.Flash
Lisää videopeliartikkeleitaVideopelien teemasivulla
V.Smile (pidemmin V.SMILE TV LEARNING SYSTEM) on oppimispeleille tarkoitettu pelikonsoli, jonka on valmistanut VTech. Se on VTech Socratesin seuraaja ja kuuluu kuudennen sukupolven pelikonsoleihin. Se julkaistiin 4. elokuuta 2004 ja sen valmistus lopetettiin vuonna 2010. Konsolin pelit ovat pelimoduuleissa. Konsoli on tarkoitettu 3–7-vuotiaille.
Kristian Donner

Kai Kristian Donner (s. 22. helmikuuta 1952 Helsinki) on suomalainen eläintieteilijä ja emeritusprofessori, Kai Otto Donnerin poika.
Kristian Donner opiskeli eläintiedettä Helsingin yliopistossa ja väitteli tohtoriksi vuonna 1985 tutkielmalla The Ganglion Cells of the Frog Retina. Hän on työskennellyt yliopiston palveluksessa vuodesta 1976 alkaen muun muassa tuntiopettajana ja assistenttina ja toiminut eläintieteen apulaisprofessorina 1996–1998 ja varsinaisena professorina vuodesta 1998. Hän on julkaissut noin sata kirjoitusta erityisesti eläinten ja ihmisten näöstä ja näkemisen neurobiologista.
Donnerin puoliso on kirjailija Annika Luther, ja heillä on kahdeksan lasta, joista tytär Ulla Donner on sarjakuvataiteilija.
Aiheesta muualla

Donner, Kristian hakuteoksessa Uppslagsverket Finland (2012). (ruotsiksi)
Kristian Donner. Helsingin yliopiston tutkimusportaali.
Luettelo Delawaren kuvernööreistä

| Delawaren kuvernööri |
| --- | --- |
 Governor of Delaware
 
 
 Nykyinen John Carney 17. tammikuuta 2017 lähtien
Virka-asunto:  Delawaren kuvernöörin kartano
Nimittäjä:  suora kansanvaali
Kauden pituus:  4 vuotta, uusittavissa kerran
Perustettu:  1777
Ensimmäinen:  John McKinly
Palkka:  171 000 $ vuodessa
Kotisivut:  http://governor.delaware.gov
Delawaren kuvernööri (engl. Governor of Delaware) on Delawaren osavaltion ylintä toimeenpanevaa valtaa käyttävä virkamies. Virka perustettiin vuonna 1777 ja ensimmäisenä kuvernöörinä toimi John McKinly. Kuvernöörin virkakausi on neljä vuotta ja niiden määrä on rajattu kahteen yhden henkilön koko elinaikana.
Nykyisenä kuvernöörinä toimii John Corney, joka aloitti virassaan 17. tammikuuta 2017.
Muiden osavaltioiden ja territorioiden tavoin myös Delawaren kuvernööri toimii paikallisen kansalliskaartin ylipäälikkönä, ellei Yhdysvaltain presidentti ota komentoa.
Pätevyysvaatimukset ja palkkio

Osavaltion perustuslaki asettaa kuvernöörille seuraavat pätevyysvaatimukset:
Vähintään 30-vuotias
Yhdysvaltain kansalainen, ja asunut maassa, vähintään 12 vuotta ennen vaaleja, joista vähintään 6 viimeisintä Delawaren alueella
Vuonna 2020 kuvernöörin vuosipalkka oli 171 00 dollaria. Vuodesta 1965 lähtien kuvernöörin virka-asunto on ollut Doverissa sijaitseva kuvernöörin kartano, joka tunnetaan myös nimellä Woodburn.
Uinnin maailmanmestaruuskilpailut 2019

| Uinnin maailmanmestaruuskilpailut 2019> 18th FINA World Championships |
| --- | --- |
Päivämäärä:  12.–28. heinäkuuta 2019
Paikkakunta:  Gwangju, Etelä-Korea
Järjestäjä:  FINA
Kotisivut
Uinnin maailmanmestaruuskilpailut 2019 järjestettiin Gwangjussa, Etelä-Koreassa 12.–28. heinäkuuta. Kisojen menestyneimmät maat olivat Kiina, Yhdysvallat ja Venäjä. Menestynein uimari oli yhdysvaltalainen Caeleb Dressel, joka voitti kuusi kultamitalia ja sai kaksi hopeaa.
US Créteil-Lusitanos

US Créteil-Lusitanos on ranskalainen jalkapalloseura, joka on perustettu vuonna 1936 Pariisin eteläpuolisessa esikaupungissa Créteilissä.
Meriitit

National: 2013
Aiheesta muualla

Wikimedia Commonsissa on kuvia tai muita tiedostoja aiheesta .
Joukkueen viralliset sivut (ranskaksi)
Ranskan National2018–2019
Boulogne |
Bourg-Péronnas	|
Chambly |	
Cholet	|
Concarneau |	
Drancy	|
Dunkerque |	
Laval |
L'Entente |	
Le Mans |
Lyon-Duchère |
Marignane-Gignac |	
Pau	|
Quevilly-Rouen |	
Rodez |
Tours |	
Villefranche